**Vakok és Gyengénlátók Közép-Magyarországi Regionális Egyesülete  
48. hírlevél**

**Tartalom**

[1. Meghívó Családi napra](http://freemail.hu/mail/index.fm#1.hir)  
[2. A VGYKE összes szolgáltatása bemutatkozik!](http://freemail.hu/mail/index.fm#2.hir)  
[3. Születésnapot ünnepel a XV. kerületi Lámpás klub](http://freemail.hu/mail/index.fm#3.hir)  
[4. A DULÁTE meghívója](http://freemail.hu/mail/index.fm#4.hir)  
[5. Lampionos felvonulás Kispesten](http://freemail.hu/mail/index.fm#5.hir)  
[6. Négylábú vendégek a klubnapon](http://freemail.hu/mail/index.fm#6.hir)  
[7. A Segédeszköz pályázat nyerteseinek](http://freemail.hu/mail/index.fm#7.hir)  
[8. Karácsonyi masszázs akció](http://freemail.hu/mail/index.fm#8.hir)  
[9. A Láthatár bolt ajánlatai](http://freemail.hu/mail/index.fm#9.hir)  
[10. Meghosszabbították az Erzsébet-program pályázatainak benyújtási határidejét](http://freemail.hu/mail/index.fm#10.hir)  
[11. Tájékoztatás a Péntek Lajos Alapítvány 2016. évi pályázatának eredményéről](http://freemail.hu/mail/index.fm#11.hir)  
[12. Narráció](http://freemail.hu/mail/index.fm#12.hir)  
[13. Civil Rádió – műsor a karácsony jegyében](http://freemail.hu/mail/index.fm#13.hir)  
[14. Híd a Látássérült Emberek és a Múzeumok között](http://freemail.hu/mail/index.fm#14.hir)  
[15. Koncertajánló a Nádor Teremben](http://freemail.hu/mail/index.fm#15.hir)  
[16. Gyerekek a vakságról](http://freemail.hu/mail/index.fm#16.hir)  
[17. Apró hírek – program morzsák](http://freemail.hu/mail/index.fm#17.hir)

**1. Meghívó Családi napra**

A VGYKE – „Családi erőforrások” projektjének keretében, sok szeretettel meghívja a látássérült gyerekeket és szüleiket, a Fővárosi Nagycirkuszban tartandó családi napunkra, melynek részeként ingyenesen megnézhetik a Dima karácsonya c. előadást, audionarrálva.   
Dátum: 2016. december 7. 15.00-17.00.   
A vendégeinknek lehetősége van a Nagycirkusz bejárására is, mely 13.00-kor kezdődik.   
A részvétel ingyenes, de előzetes regisztrációhoz kötött.  **Figyelem! A helyek száma korlátozott, így a minél hamarabbi regisztráció fontosságára hívjuk fel figyelmüket mindazoknak, akik részt szeretnének venni az előadásokon.   
A férőhelyek beteltét követően a regisztráció lezárásra kerül.**   
Regisztrációjukat az alábbi linket megnyitva tudják megtenni:   
<http://goo.gl/avUaZk>   
További információk:   
Mészáros Ágnes   
[meszarosagnes@vgyke.com](javascript:fm.eMailClicked.raise('meszarosagnes@vgyke.com');)   
A rendezvény  a CIB Alapítvány – „Tenni tudunk” programjának támogatásával valósul meg

**2. A VGYKE összes szolgáltatása bemutatkozik!**

Az Újbudán működő Lámpás Klub decemberi klubnapján, az Ügyfélszolgálat kitelepülése mellett a VGYKE összes szolgáltatása is be fog mutatkozni és egy bemutatót is fog tartani.   
A klubdélutánon a tagjaink és a barátaink is megismerhetik a VGYKE legtöbb szolgáltatását.   
A VGYKE Ügyfélszolgálata nem csupán azért települ ki, hogy bemutatkozzon, hanem lehetővé válik majd az éves tagdíjak befizetése is és egyéb olyan teendők elvégzése is, ami az Ügyfélszolgálathoz tartozik.   
A Láthatár Bolt is kitelepül, ahol majd meg lehet nézni a kínálatukat és akár vásárolni is lehet náluk. Természetesen lehetőség nyílik információkat kérni mindenféle segédeszközről is.   
Kint lesz a VGYKE-n belül működő Támogató Szolgálat, akik nagyon kedvező árakon kínálnak személyes segítségnyújtást napi teendőkhöz,  ügyintézésekhez, kísérésekhez vagy egyéb ügyekhez.   
A VGYKE több helyen szolgáltat gyógymasszázst. A képviseletükben nálunk lesz egy masszőr is, aki minden jelenlévőnek egy pár perces masszázst ad ajándékba, a helyszínen.   
Ezen kívül vendégünk lesz Domoszlai János is, aki zenélni fog nekünk, valamint egy érdekes kvíz további meglepetéseket fog tartogatni.   
  
A program helye a Budapesti Művelődési Központ földszinti terme, melynek címe: XI. Etele út 55. (Bikás Parknál, a szokásos helyünk).   
Időpontja: 2016. december 6. (kedd) 14,15-15,45   
Kérjük, hogy aki eddig nem jelezte a részvételi szándékát, az jelezze a szükséges ülőhelyek biztosítása érdekében.   
  
Elérhetőségeink:   
email: [lampas.ujbuda@gmail.com](javascript:fm.eMailClicked.raise('lampas.ujbuda@gmail.com');)   
Viki: 0630/186- 6321   
Károly: 0670/984-1745   
Sok szeretettel várunk mindenkit:   
  
Lenkai Viki és Neumann Károly

**3. Születésnapot ünnepel a XV. kerületi Lámpás klub**

Kedves XV. Kerületi Látássérült Társunk!   
  
A XV. KERÜLETI LÁTÁSSÉRÜLTEK KLUBJA    
következő összejövetele december 09-én, 14-16.30 óra között, a Nyitott Ajtó Együttműködési Iroda helyiségében lesz   
1156 Budapest, Páskomliget u.6.    
(az Újpalotai Vásárcsarnokkal szemben, a CIB Bank mellett.   
Megközelíthető: a 196, 296, 96, 130, 231 buszokkal, valamint a 69-es villamossal Vásárcsarnok megállóig)   
A KLUBUNK MEGALAKULÁSÁNAK ELSŐ ÉVFORDULÓJÁRÓL KIS MŰSORRAL EMLÉKEZÜNK MEG.   
A KÖTETLEN TALÁLKOZÓN NEM MARAD EL A „SZÜLETÉSNAPI” TORTA SEM.   
A részvételi szándékodat jelezzed Moldován Eszternél a 06-30/498-9659-es telefonszámon, vagy a [lampas.xvker@gmail.com](javascript:fm.eMailClicked.raise('lampas.xvker@gmail.com');) E-mail címen.   
Amennyiben módodban áll, szívesen fogadjuk hozzájárulásodat némi aprósütemény, gyümölcs, üdítő formájában.   
Mindenkit sok szeretettel várunk, hívd el a hozzátartozóidat, a barátaidat is!   
Üdvözlettel:   
Moldován Eszter és Simon F. Nándor   
közösségi civil szervezők   
"Közösség Lámpásai" XV. Kerületi Látássérültek Klubja   
[lampas.xvker@gmail.com](javascript:fm.eMailClicked.raise('lampas.xvker@gmail.com');)   
  
Moldován Eszter közösségi civil szervező   
06 30 498 9659   
Simon F. Nándor közösségi civil szervező   
06 70 773 4054

**4. A DULÁTE meghívója**

A DUNAKANYARI LÁTÁSSÉRÜLTEK EGYESÜLETE NEVÉBEN szeretettel meghívlak december 17-én, szombaton 14 órára A DULATE KARÁCSONYI rendezvényére, a Madách Imre Művelődési Központ 8-as termébe   
  
Program:   
Idén rendhagyóan ajándékcsomag helyett egy finom késői ebéddel vendégeljük meg tagjainkat. A háttérben halk karácsonyi zene fog szólni.   
Kérem, ha kíséretre van szükségetek, mielőbb jelezzétek telefonon!   
Mindenkit sok szeretettel várunk!   
2016.december 1.   
Üdvözlettel:   
Okos Levente, elnök   
+36 70 773 4078

**5. Lampionos felvonulás Kispesten**

2016.11.28.   
  
Idén hetedik alkalommal rendezték meg a lampionos felvonulást Kispesten, melyen mi is részt vettünk. A lampionos felvonulás a Templom tér díszkivilágításának ünnepélyes felkapcsolásával kezdődött 17 órakor. Gajda Péter polgármester és a gyerekek közösen gyújtották meg az első gyertyát a város óriási adventi koszorúján. Harkai Ferenc Csaba református lelkipásztor Pál apostol a Filippibeliekhez írt leveleinek második fejezetéből olvasott fel részleteket. A díszkivilágítás vízkeresztig (jan. 6-ig) díszíti majd a kerületi terek, főutak fáit, villanyoszlopait. Idén karácsonyi díszvilágítást kapott a Kós Károly tér, a Kossuth tér, a Városház tér, az Atatürk park, a Hunyadi tér, az Ötvenhatosok tere, Nádasdy utca-Vas Gereben utca csomópontja, és külön kiemelt meglepetés-világítás került a kerületi lampionos felvonulás központi rendezvényhelyszínére, a Templom térre is.   
A Templom térről az Obsitos Fúvószenekar indulói mellett a Fő utcán át elsétáltunk a Központi Játszótérre (Nagysándor József u. – Petőfi u.), ahol vidám gyermekműsor, LED rénszarvas és a Mikulás várt bennünket. A gyerekek igazi rénszarvasokat is simogathattak. A helyszínen forró teát és forralt bort ihattunk, ami jól esett a hűvös időben. A varázslatos fények miatt, felejthetetlen élmény volt ez a hangulatos adventi program.   
Boldog szívvel várjuk az előttünk álló ünnepet.   
Bernát Zsuzsanna, Puchnyák István   
Közösségi civilszervezők

**6. Négylábú vendégek a klubnapon**

2016.11.24.   
Novemberi klubnapunkra több vendéget hívtunk.   
A VGYKE ügyfélszolgálatának vezetője Mészáros Gyöngyi és munkatársa Leány Ferenc bemutatták az ügyfélszolgálat munkáját, szolgáltatásait. Tájékoztatást kaptunk pályázati lehetőségekről, megtudtuk, hogyan lehet meghallgatni telefonon a Hírmondót, de szó volt a Láthatár boltról, a Támogató Szolgálatról, és a masszázsról, ami most akciós. Az ügyfélszolgálaton kellemes környezetben, szeretettel várnak mindenkit, és szívesen segítenek az ügyintézésben.   
Klubnapunkon lehetőség nyílt a 2017-es tagdíjak rendezésére is.   
Tanai Csaba két vakvezető kutyájával, Boncával és Enyával érkezett, akik azonnal belopták magukat a társaság szívébe. Sok hasznos dologról informált bennünket. Beszélt a Baráthegyi Vakvezető Kutya Iskoláról, arról, hogyan lehet kutyát igényelni, a kutyák képzéséről és gondozásáról is.   
Körünkben üdvözölhettük a Kispesti Nyugdíjas Klub vezetőjét Huszár Erzsébet Idősügyi referenset. Kellemes meglepetés volt, és nagy örömünkre szolgált, hogy Erzsike meglátogatott bennünket.   
Vendégünk volt Ruzsa Viktor a Civil Rádiótól. Várjuk a kutyás riport megjelenését, amit majd Facebook oldalunkon is közzé teszünk.   
Kellemes és tartalmas délutánt töltöttünk együtt. Kutyasimogatósat.   
  
Bernát Zsuzsanna és Puchnyák István   
Közösségi civilszervezők

**7. A Segédeszköz pályázat nyerteseinek**

Tisztelt nyerteseink!   
  
Értesítjük Önöket, hogy az elnyert támogatások felhasználására 2016. december 15-ig van lehetőség.   
Felhívjuk figyelmüket, hogy a támogatást csupán abban az esetben tudjuk kifizetni, ha a beszerzett segédeszközről szóló számla dátuma 2016. június 15. és december 15. közé esik, illetve amennyiben a számla a VGYKE nevére szól.   
Kérjük, hogy minden esetben jelentkezzenek be az Ügyfélszolgálaton az esetleges várakozások elkerülése érdekében a 70/387-5267-es mobilon, vagy a 061-384-55-41-es telefonon.   
Köszönjük!

**8. Karácsonyi masszázs akció!**

2016. NOVEMBER 14-TŐL ELINDULT A KARÁCSONYI MASSZÁZS AKCIÓ!   
Minden tagunkat és dolgozónkat szeretettel várunk!   
  
Masszázs:   
30 perc / 1.200 Ft   
60 perc / 2.400 Ft   
Bérlet: 5+1 alkalom grátisz / 6000 Ft   
  
Nyirokmasszázs:   
60 perc: 4.000 Ft   
90 perc: 5.000 Ft   
  
További információk, előzetes bejelentkezés és időpont egyeztetés:   
  
a +36 70/773-39-88-as és a +36 1/445-40-36-os telefonszámon, hétköznap 8.00-tól 18.00-ig.

**9. A Láthatár bolt ajánlatai**

Kedves Vásárlóink!   
  
A VGYKE elnöksége úgy határozott, hogy a VGYKE tagok részére a Láthatárboltban folyamatosan 10% vásárlási kedvezményt biztosít a nagyítók és a beszélő eszközök körére.   
A kedvezmény igénybe vételéhez szükséges a VGYKE tagságot igazoló fényképes igazolvány, érvényes 2016. évre befizetett tagdíjjal.   
  
Heti rendszerességgel megjelenő hírlevelünk mindig az aktuális hónapra szól!  Minden hónapban, aki a segédeszköz boltunkban vásárol, részt vesz egy sorsoláson, melyet a következő hónap 10-ig tartunk meg.   
Megérkeztek a gyengén látóknak készült 2017-es asztali naptárak! Ára: 1500Ft  **Akció decemberben!**

* 3x félgömb nagyító: 4300 Ft helyett 4000 Ft
* Beszélő doboz: 4300 Ft helyett 3500 Ft
* Beszélő képkeret: 8500 Ft helyett 7200 Ft
* Beszélő jelzőtorony: 14730 Ft helyett 12000 Ft

**Karácsonyra ajánljuk!**

* Tapintható Rubik Sudoku: 2500Ft
* Tapintható Rubik kocka: 2800 Ft
* Különböző fa játékok: 990 Ft-tól
* Tic Tac Toe Amőba játék: 1300 Ft

Ismét kapható és nagyon szép, igényes karácsonyi ajándékként adható a látássérültek által készített gyertyák, rongyszőnyegek!   
  
Gyertyák

* 3 db-os csillag alakú gyertya csomag: 1250Ft
* 2db-os szélforgó alakú gyertya csomag:700Ft
* Fenyő alakú gyertya: 650Ft
* Bordázott, méhviasz gyertya: 700Ft

Rongyszőnyegek:

* 40X140cm:1200Ft
* 60X160cm: 2000Ft

Konyhai eszközök:

* Sütikiszúró szett 3db-os 650Ft
* Sütikiszúró szett 6db-os 1100 Ft
* Sütipecsét szett 3db-os 1100Ft
* Szilikon muffin sütőforma 4db-os 550Ft

Még kapható csoki mikulás amíg a készlet tart!!!!

* Tej- és étcsokoládé mikulás: 250Ft
* Fruktózzal készült tejcsokoládé mikulás 300Ft

Igény szerint mikuláscsomagot összeállítunk a boltban kapható édes és sós finomságok kínálatából!   
  
Karácsonyi ajándék tasakok: 220Ft  / egy méret: 18X22cm   
  
Elérhetőségeink és a bolt nyitva tartása:

* Cím: 1146 Budapest, Hermina út 57.
* Nyitva tartás: hétfő, péntek:  08-16.00 óra között.
* kedd-csütörtök: 09.00.-17.00 óra között
* Telefon: (1) 384-55-41 4-es menüpont.
* Mobil: 06 70 383 3611
* E-mail: [lathatar@vgyke.com](javascript:fm.eMailClicked.raise('lathatar@vgyke.com');)
* weboldalunk:
* <http://www.vgyke.com/lathatarbolt>
* közösségi oldalunk:
* <https://www.facebook.com/lathatarbolt>   
    
  Katona Zsuzsanna   
  boltvezető

**10. Meghosszabbították az Erzsébet-program pályázatainak benyújtási határidejét**

A Magyar Nemzeti Üdülési Alapítvány a nagy érdeklődésre való tekintettel meghosszabbítja az Erzsébet-program keretében a nyugdíjasok és a fogyatékossággal élők részére kiírt üdülési pályázatainak beadási határidejét. A jelentkezések legkésőbb 2016. december 30-ig nyújthatók be. .   
A pályázatokra a nyugdíjasok és a fogyatékossággal élők meghosszabbított határidővel, egészen december 30-ig jelentkezhetnek. A pályázatot benyújtani a korábbi évek gyakorlata szerint kizárólag elektronikusan, a [www.erzsebetprogram.hu](http://www.erzsebetprogram.hu) oldalon lehet, érvényes regisztrációt követően. A pályázatnyertesek a támogatást előzetes szállásfoglalást követően, 2018 év végéig használhatják fel a honlapon felsorolt, az adott pályázathoz hozzárendelt szálláshelyeken. A pályázatokon való részvétel legfontosabb feltételei ? a korábbiakhoz hasonlóan ? a fogyatékossággal élőknél a legalább 18 éves életkor és a jogosultság igazolása.    
Minden pályázati feltétel részletesen olvasható a hírlevelünk mellékletében található dokumentumban.   
Fontos, hogy azok a pályázók, akik 2016-ban már létrehoztak egyéni profilt, azoknak nem kell újra regisztrálniuk, csak a korábban megadott adataikat szükséges felülvizsgálniuk. A sikeres pályázat feltétele a pályázati hozzájárulás határidőben történő megfizetése is.   
A pályázattal kapcsolatosan minden információt megtalálnak, ha az alábbi linket megnyitják:   
<http://www.erzsebetprogram.hu/meghosszabbitott-beadasi-hatarido-az-erzsebet-program-udulesi-palyazataira>

**11. Tájékoztatás a Péntek Lajos Alapítvány 2016. évi pályázatának eredményéről**

Tájékoztatjuk olvasóinkat, hogy a Péntek Lajos Csökkentlátó Gyermekek Alapítványhoz benyújtott pályázatok elbírálása megtörtént. A kuratórium döntése alapján, melyet több körülményre tekintettel és az előző évek gyakorlatának megfelelően hoztak meg, 14 pályázó részesült támogatásban. A nyertesek között összesen 545.000,- forint kerül kiosztásra.   
  
A támogatottak névsorát alább olvashatják, akiknek ezúton is gratulálunk!

* + Ács Réka
  + Bakai Vivien
  + Balog Miklós
  + Benkó Balázs Bence
  + Dobrosi Kristóf
  + Ferenczfi Jonatán
  + Fodor Tamás
  + Kulcsár Krisztián
  + Matirkó Levente
  + Nagy Fruzsina
  + Nagy Róbert
  + Staár Dávid
  + Szilágyi Alex
  + Turóczi Barbara

Köszönjük az Alapítvány valamennyi munkatársának, illetve kuratóriumi tagjának áldozatos munkáját!

**12. Narráció**

Kedves Olvasó!   
Jönnek az ünnepek, én se tudok ellenállni a kísértésnek, hogy valami könnyedebb, mókásabb fotóval rukkoljak elő. Tavaly egy képgeget küldtem Mikulás-tréfa gyanánt, idén - kolléganőnk szavajárásán felbuzdulva - két "jó kutyát" csíptem el, mert a jó kutyák nem kapnak virgácsot, csak jutifalatot.   
A fényképen két 6-8 hetes-forma zsemleszín labradorgyerek csücsül bojtos végű kis piros mikulássapkában meglepetten lesve a kamerába. Ugyanilyen bojtos piros sáljuk a nyakukba kötve, egészen lelóg apró mellső mancsaikig. Tündéri pofácskájuk és bolyhos bundájuk természetesen alapból zavarba ejtően cukivá teszi őket, de ezekkel a kiegészítőkkel egyenesen ellenállhatatlanok, akár az ölelgetni való plüssfigurák.   
  
A narrációt készítette: S. Tóth Erika   
Éplátó és gyengénlátó olvasóink a narrált fotót a hírlevél mellékletében találják!

**13. Civil Rádió – műsor a karácsony jegyében**

Szeretném ajánlani a Civil Rádió december 2-i, pénteki "Filagória  - A védett közösségi tér" című magazinját, amely 13 órakor kezdődik Budapesten az FM 98.0 MHz-es frekvencián, valamint a <http://www.civilradio.hu:8000> címen. A műsorban az Esélyegyenlőségi Magazin 2016. decemberi 1. adását hallhatják érdeklődő Hallgatóink.   
A műsorban olyan cégeket, cukrászdákat mutat be Bratkó József kollégám, amelyek - azon túl, hogy akadálymentesek - olyan édességeket is forgalmaznak, amelyeket például laktózérzékenyek is fogyaszthatnak. A műsor már a Karácsony jegyében szól a Civil Rádióban, pénteken 13 órától, ismétlés szombat hajnal 3:00 órakor, majd azt követően felkerül a Youtube FILLAGORIA csatornájára.   
  
Ruzsa Viktor   
+36 70 886-0188   
Ha időben szeretne értesülni műsoraimban elhangzó témákról, akkor érdemes feliratkozni a Filagoria Hírlevélre:   
<http://lev-lista.hu/?p=listpage&l=filagoria>   
Civil Rádió - Budapest FM 98 MHz   
Szerkesztőség/stúdió: 1116 Budapest, Sztregova u. 3.   
+36 1 489-0997   
Online: <http://www.civilradio.hu:8000>

**14. Híd a Látássérült Emberek és a Múzeumok között**

2016. december 02. 10:00 - 16:00   
ELTE BGGyK (1097 Budapest, Ecseri út 3., A/202 terem)   
"Híd a Látássérült Emberek és a Múzeumok között" (Bridging the Gap between Museums and Individuals with Visual Impairment) címmel rendezi meg az Erasmus+ projekt disszeminációs konferenciáját a Bárczi Gusztáv Gyógypedagógiai Kar.   
A projekt célja, hogy a szakemberek, érintettek és a múzeumok között olyan kapcsolat épüljön ki, amelynek segítségével a múzeumok képesek lesznek a látássérült látogatók számára is akadálymentes, élvezetes, interaktív tanulási élményt nyújtó kiállításokat szervezni. A tanácskozást 10 órakor Papp Gabriella dékánhelyettes nyitja meg, majd bemutatják a projektet és a kutatás eredményeit, a pályázat segítségevel megvalósuló programokat, kitérnek a múzeumi szakemberek képzésére, és szólnak a látássérült gyeremekek fogadására való felkészülés tapasztalatairól is.   
A konzorciumi résztvevők között négy egyetem (Thessaly Egyetem, ELTE Bárczi Gusztáv Gyógypedagógiai Kar; Szófiai Egyetem, Babes-Bolyai Egyetem), három nemzetközi fogyatékosügyi civil szervezet (ICEVI-Europe, BAOZZD, EBU) és négy múzeum (athéni Cycladic Múzeum; szófiai Rakusi Képtár; kolozsvári Szabadtéri Néprajzi Múzeum, Székesfehérvári Városi Képtár) szerepel. A 4 partnerországban a látássérült gyermekekkel és felnőttekkel foglalkozó intézmények úgynevezett csendes partnerként csatlakoztak a programhoz.   
A részletes program az alábbi forráslinken megtalálható:   
  
Forrás:   
<https://www.elte.hu/content/muzeumi-elmeny-latasserulteknek.e.8020>

**15. Koncertajánló a Nádor Teremben**

Felhívjuk figyelmüket, hogy a Nádor Terem valamennyi hangversenye ingyenes a látássérültek számára, csak a kísérőnek kell jegyet váltani.   
  
2016. december 08. csütörtök 19:30   
Dragony Tímea szerzői estje   
1500 Ft, diák, nyugdíjas: 800 Ft   
Dragony: Tubaverseny, Waves, Glitnir, Ostara, Taliesin, Rhiannon, Tűztánc, Toran   
  
2016. december 09. péntek 19:00   
Matuz Gergely fuvola, Szakács István zongora   
1000 Ft   
Händel: e-moll szonáta, HWV 379, e-moll szonáta, HWV 359 b, g-moll szonáta, HWV 360, a-moll szonáta, HWV 362, G-dúr szonáta, HWV 363 b, C-dúr szonáta, HWV 365 Händel szonáták I.   
  
2016. december 10. szombat 19:00   
Seres Borbála gitárestje   
2000 Ft, diák, nyugdíjas: 1000 Ft   
  
Forrás:   
<http://port.hu/adatlap/szervezet/zene/nador-terem/organization-8569?token=7d833fad6a01f648b29d7d6a987f7cdf>

**16. Gyerekek a vakságról**

A BULÁKE csapata készítette ezt a kisfilmet, ajánljuk figyelmükbe.   
Gyerekek a vakságról - egy nagyon kedves film arról, hogyan vélekednek a kisiskolások a látássérült emberekről. A gyermeki lélek szavainál nincs is talán kedvesebb e világon.   
Ez a videó egyik kedvencünk, ahol kisiskolások hangosan gondolkodnak arról, vajon milyen lehet egy vak ember élete...   
<https://www.facebook.com/bulake.hu/videos/1021398561288733/>

**17. Apró hírek – program morzsák**

**Tartalom**

[a. Én vagyok az - Miskolczi Emese kiállítása](http://freemail.hu/mail/index.fm#a.hir)  
[b. Adventi Jótékonysági Koncert és Családi Nap](http://freemail.hu/mail/index.fm#b.hir)  
[c. Tömegközlekedési változások a fővárosban](http://freemail.hu/mail/index.fm#c.hir)  
[d. Látogasson el a Tropicariumba](http://freemail.hu/mail/index.fm#d.hir)  
[e. Kedvezményes adventi koncert](http://freemail.hu/mail/index.fm#e.hir)  
[f. Akadálymentes előadások a Pesti Magyar Színházban](http://freemail.hu/mail/index.fm#f.hir)  
[g. Programok a Fonóban](http://freemail.hu/mail/index.fm#g.hir)  
[h. Meseíró pályázat a sérült emberekért “ISMERJ MEG ÉS FOGADJ EL!” címmel](http://freemail.hu/mail/index.fm#h.hir)

**a. Én vagyok az - Miskolczi Emese kiállítása**

A Kiscelli Múzeumban (1037 Bp., Kiscelli u. 108.) 2017. január 15-ig tekinthető meg Miskolczi Emese fotóművész Én vagyok az című videoinstallációs kiállítása, amely több ponton is kapcsolódik a látássérültek világához. A felvételeken szerepelnek látássérüléssel élő emberek, illetve a kiállításhoz egy Braille-írásos vezető is készült. Nagy örömünkre szolgálna, ha egy különleges tárlatvezetés keretében Önt is vendégül láthatnánk a kiállításban!   
A tárlatvezetést B. Nagy Anikó, a kiállítás kurátora tartaná, előzetesen egyeztetett időpontban.     
  
Bővebben a kiállításról:   
<http://fovarosikeptar.hu/kiallitasok-2016-ban-oratorium/en-vagyok-az-miskolczi-emese-kiallitasa/>   
  
Maga a múzeum is nagyon izgalmas hely, mindenki szíves figyelmébe ajánljuk!

**b. Adventi Jótékonysági Koncert és Családi Nap**

December 3. a Fogyatékkal élők világnapja.   
Ünnepeljük együtt az Adventet, a szeretet, az egymás iránti tisztelet, elfogadás jelenlétét.   
Szeretettel hívunk ünnepi rendezvényünkre december 3-án szombaton 14-19 óráig a Szent Kereszt templomba. (cím: 1123 Budapest, Táltos u. 16.)   
A belépés ingyenes.   
  
Program:   
14.00-16.00. családi kézműveskedés és Adventi vásár.   
A program alatt a gyermekek különböző játékokat, karácsonyfa díszeket készítenek csuhéból, természetes anyagokból, valamint lehetőség lesz kis karácsonyi meglepetéseket vásárolni.   
A közösségi terekben fotókiállítás tekinthető meg.   
16.30-18.00. Adventi jótékonysági koncert a „Lépjünk, hogy léphessenek!” Közhasznú Egyesület és a CP Ház Alapítvány javára.   
  
Műsor:   
Jurin Szabolcs Sirvive: karácsonyi dalok   
Mező Misi: Hálaadó énekek   
Tóka Ágoston orgonakoncert   
18.00- Szentmise Matolcsy Kálmán atya vezetésével   
  
Forrás:   
A Lépjünk, hogy léphessenek!” Közhasznú Egyesület facebook oldala.

**c. Tömegközlekedési változások a fővárosban**

Rövidített útvonalon jár a 2-es villamos a hétvégén

A 2016. december 3-4-i hétvégén a 2-es villamos rövidített útvonalon, a Jászai Mari tér és a Fővám tér M között viszi az utasokat, a Közvágóhíd H és a Fővám tér M között pedig villamospótló busz közlekedik, mert a Bakáts utcai gyalogos-átjáró közelében villamospálya-javítási munkákat végeznek. A villamospótló buszra a Fővám téren a 15-ös és a 115-ös busz, valamint a 83-as trolibusz megállójában lehet felszállni. A Közvágóhíd H és a Fővám tér M között villamospótló busz viszi az utasokat 2-es jelzéssel.   
A villamos közlekedésével kapcsolatos további tudnivalókat elolvashatják, ha az alábbi linket megnyitják:   
<http://bkk.hu/2016/11/potlobusz-jar-a-2-es-villamos-helyett-a-kozvagohid-es-a-fovam-ter-kozott-december-3-4-en/>

Változik a 4-es és a 6-os villamos közlekedése

A 4-es és a 6-os villamos helyett 2016. december 5-én (hétfőn) éjjel a teljes vonalon pótlóbuszok járnak, mert a pályaszerkezetek javítását végzik. A 4-es pótlóbusz 2016. december 5-én (hétfőn) 21:13–tól a villamos üzemidejében a Széll Kálmán tér M és az Újbuda-központ M között jár. A 6-os pótlóbusz 2016. december 5-én (hétfőn) 21:17 és 2016. december 6-án (kedden) 4:30 között a Széll Kálmán tér M és a Móricz Zsigmond körtér M között jár.   
Az utolsó teljes vonalon közlekedő villamos 2016. december 5-én (hétfőn):

* + az Újbuda-központ M végállomástól 20:57-kor;
  + a Móricz Zsigmond körtér M végállomástól 21:03-kor;
  + a Széll Kálmán tér M végállomástól 21:38-kor indul.   
    Az első villamos 2016. december 6-án (kedden):
  + 4:03-kor indul a Blaha Lujza térről a Móricz Zsigmond körtér felé;
  + 4:21-kor a Széll Kálmán tér felé.

A 91-es, a 191-es és a 291-es autóbusz Nyugati pályaudvar M irányú Margit híd, budai hídfő H megállóhelyét 2016. december 5-én (hétfőn) 21:45-től az utolsó járatindulásig áthelyezik a 4-es és a 6-os pótlóbusszal közös megállóhelyre, a Margit híd hídfőbe, a Lipthay utca torkolat utáni öbölbe.   
A 931-es autóbusz 2016. december 5-ről 6-ra virradó éjszakán a Margit körúton és a Margit hídon a közúton közlekedik mind a két irányban. Margit híd, budai hídfőnél a 4-es és a 6-os pótlóbusszal közös megállóhelyen áll meg.   
  
További információkért látogassanak el a   
<http://bkk.hu/2016/11/potlobusz-jar-a-4-es-es-a-6-os-villamos-helyett-december-5-en-ejjel-es-6-an-hajnalban/> weboldalra.

**d. Látogasson el a Tropicariumba**

A Tropicariumban gondolunk fogyatékkal élő embertársainkra a Fogyatékkal élők Világnapja alkalmából is.   
Ebben az évben is szeretnénk kedveskedni azon embertársainknak, aki valamilyen betegséggel küzdenek. A Fogyatékkal élők világnapján, december 2-án minden – a betegségét (államilag elismert hivatal által kiállított igazolvánnyal) igazolni tudó – fogyatékos látogatónknak ingyenes belépést biztosítunk a Tropicariumba. (EFOESZ, MVGYOSZ, SINOSZ, SVOE, MEOSZ, AOSZ, Down Alapítvány, kivéve MÁK kártya)   
Egy fogyatékos személyt 1 kedvezményes belépőjegyet (1600.-Ft) váltó kísérő kísérhet. A többi kísérőnek az őt megillető áru jegyet kell megváltania.   
Reméljük, mindenki jól fogja magát érezni!   
TROPICARIUM ÉS OCEANÁRIUM BUDAPEST   
1222 Budapest, Nagytétényi út 37-43.   
  
Forrás:   
  
<http://tropicarium.hu/fogyatekkal-elok-vilagnapja/>

**e. Kedvezményes adventi koncert**

2016. december 3. szombat 19.00   
ED NEUMEISTER (USA) és a Budapest Jazz Orchestra koncertje    
Ed Neumeister pályafutását a Duke Ellington Big Band-ben kezdte. Ezen a különleges estén a  Duke Ellington -Billy Straighorn szerzőpáros két kiemelkedő munkája kerül bemutatásra a Budapest Jazz Orchestra előadásában   
Ed Neumeister vezetésével:   
Az angol királynőnek komponált Queen's Suite és Csajkovszkij méltán világhírű balettjének átdolgozása, A Diótörő. Egy igazán adventi,  az ünnepi készülődés hangulatát tükröző előadásra készül a zenekar, melyre minden zeneszeretőt szeretettel invitálnak.   
Kedvezményes jegyár: 1.400Ft (normál jegyár: 2.600Ft)   
Helyszín: MARCZIBÁNYI TÉRI MŰVELŐDÉSI KÖZPONT   
1022 Budapest, Marczibányi tér 5/a   
Kedvezményes jegyek igénylése: Bikkes Ágnes Komoly- és világzenei programok   
Mobil: 06 20 486-89-03, E-mail: [bikkes.agi@marczi.hu](javascript:fm.eMailClicked.raise('bikkes.agi@marczi.hu');)   
A visszajelzéseket előre is köszönöm és tisztelettel várom!    
  
Üdvözlettel:   
Bikkes Ágnes   
Komoly- és világzenei programok, szervezés   
Klebelsberg Kultúrkúria   
Marczibányi Téri Művelődési Központ   
Tel.: 06 1 212-2820/117 mellék   
Mobil: 06 20 486-89-03   
E-mail: [bikkes.agi@marczi.hu](javascript:fm.eMailClicked.raise('bikkes.agi@marczi.hu');), [bikkes.agi@kulturkuria.hu](javascript:fm.eMailClicked.raise('bikkes.agi@kulturkuria.hu');)

**f.Akadálymentes előadások a Pesti Magyar Színházban**

Audionarrációval kísért előadások decemberben

December 7. szerda, 15 óra, December 15. csütörtök, 15 óra

Rév Fülöp

Rév Fülöp egy szelíd, barátságos fiúcska, aki Balatóniában éldegél, kedvence a tördemic, legkedvesebb elfoglaltsága a heverészés a szántódpusztán. Ám mikor a király megbetegszik, Akarattya hercegkisasszony parancsára Fülöp akaratlanul is az események középpontjában találja magát, hamarosan az ő kisfiúi hősiességén múlik, hogy megmenekül-e a király és vele az egész birodalom. Jeney Zoltán a Magyar Színház felkérésére készített új színpadi változatot saját lovagregény-folyamából.   
  
Bővebben:   
[http://pestimagyarszinhaz.hu/rev-fulop/#](http://pestimagyarszinhaz.hu/rev-fulop/)   
  
December 8. csütörtök, 19 óra

A tizedes meg a többiek - komédia két részben

– színházpedagógiai foglalkozással   
A II. világháború vége felé járunk. A Magyarországon harcoló felek egyre fáradtabbak, kimerültebbek, és egyre kevesebben akarnak önként és dalolva a frontra menni. Mindenfelé lógósokba botlik az ember. Főhősünk, a tizedes is azért oson be egy kastélyba, hogy végre megpihenhessen a frontvonalak között. Ám nemsokára kiderül, hogy a kastély más katonaszökevényeknek is a tanyája, és ezekből az ágrólszakadtakból ügyes, ravasz és túlélésre képes csapatot kellene kovácsolni…   
2017-ben a szerző, Dobozy Imre születésének 100. évfordulóját ünnepeljük. Bravúros komédiáját Keleti Márton pompás filmje tette legendássá. A történet egyes mondatai jelképessé váltak az évek során, hisz ki ne hallott volna a “már a spájzban vannak az oroszok”, vagy a “mert mi mindig zabálunk – magyar átok” szállóigékről! Ez a szórakoztató helyzet- és jellemvígjáték szeretetreméltó vallomás is a jólelkű, de rafinériára mindig kész kisemberről, aki csupán túl akarja élni a történelem viharait.   
További részletek az alábbi linken:   
<http://pestimagyarszinhaz.hu/a-tizedes-meg-a-tobbiek/>   
December 9. péntek, 19 óra, December 10. szombat, 15 óra

Valahol Európában

A II. világháború végén járunk, a béke első pillanataiban. Amikor a túlélési háborús reflexek működnek és még senki sem tudja hogyan lesz majd béke a lelkekben is. Egy árva kisfiú, Kuksi édesapja utolsó mondatát mormogja maga elé: „Nem szabad félni!” és közben retteg. Az Állami Javítóintézetet szétbombázták. A találatot túlélt fiatal fiúk magukra hagyottan, csapatba rendeződve próbálják túlélni a háború viszontagságait és a béke első napjait. A fiúk befogadják Kuksit.   
Időközben találkoznak egy másik gyereksereggel. Az eleinte nehézkes elfogadást követően rájönnek, hogy csak együtt vészelhetik át ezt az időszakot. Közben a szerveződő új hadsereg és a statáriális bíróság hajszolni kezdi az árvává vált gyerekeket, akiket egyszerűen csavargónak neveznek. Hiszen a béke sem tudja elképzelni magát hadsereg nélkül.   
A két gyerekcsapat vezetője között meglepő kapcsolat alakul ki.   
Vándorlásuk közben találnak egy elhagyatottnak tűnő kastélyt. Ott Simon Péter, egykori karmester és zeneszerző lakik. Bizalmatlanságból végül bizalom lesz a gyerekek és a ház ura között. Simon Péter megtanítja őket a zene fontosságára és szeretetére („A zene, az kell”).   
Azonban eközben más felnőttek is üldözni kezdik a gyerekeket és fegyverrel indulnak ellenük. Bár a gyerekek harca sikerrel zárul, mégis tragikus véget ér.   
  
Bővebben:   
<http://pestimagyarszinhaz.hu/valahol-europaban/>   
  
December 12. hétfő, 15 óra, December 13. kedd, 11 óra

Rumini – mesejáték két részben –

színházpedagógiai programmal   
A tengerész-kalandregényekből jól ismert Rumini és társai ezúttal ismét nagy bajba keverednek. A vadonatúj, színpadra írt történetben Ferrit-sziget gonosz úrnőjének életveszélyes kelepcéje várja őket, ahonnét csak fortélyok, leleményesség és önfeláldozó bátorság révén lehet szabadulni.   
Bővebb információ:   
<http://pestimagyarszinhaz.hu/rumini/>   
December 16. péntek, 15 óra, December 17. szombat, 17 óra

A muzsika hangja

Maria, az életvidám, folyton izgő-mozgó apácanövendék bármennyire is igyekszik, nem igazán találja a helyét a zárdában. Lebbenékeny fiatalsága, szabadságvágya újabb és újabb kalandozásokra csábítja, s szívesebben tölti az idejét a környező hegyekben, mint a zárda falai között, ahol álmodozó természetével folyamatosan galibát okoz. Főnökasszonya ezért elszegődteti nevelőnőnek a szigorú von Trapp kapitány gyermekei mellé. Maria izgatottan érkezik meg az elegáns kastélyba, ahol anyai szív és gondoskodás híján katonás fegyelem uralkodik. A lány, hogy ráébressze a gyerekeket az élet valódi szépségeire, énekelni tanítja őket, és arra, hogy mindig bátran képviseljék az elveiket és vágyaikat, egyéniségüket pedig ne engedjék hamis szabályok közé szorítani. A kapitány eleinte nem nézi jó szemmel Maria nevelési módszereit, ám lassacskán az ő kapcsolatuk is megváltozik… Csakhogy közben már a második világháború viharfelhői gyülekeznek az idilli ausztriai hegyek fölött.   
A muzsika hangja a zenés színházi irodalom egyik legsikeresebb darabja, amelyből világhírű film is született, a benne szereplő dalok pedig egytől egyig slágerré váltak. Ez az üde, életigenlő, egyszerre bájosan szórakoztató és mélyen humánus történet igazi gyöngyszem szeretetről, családról, összetartásról – és persze szerelemről!   
  
További információk:   
<http://pestimagyarszinhaz.hu/a-muzsika-hangja/>   
Tájékoztatjuk, hogy előadásainkat - előre egyeztetett időpontokban - színpadbejárás előzi meg, amennyiben az előadás előkészületei ezt megengedik. De bizonyos esetekben csak az előadást követően van lehetőség a színpad bejárására.   
Érdeklődni a lentebb található elérhetőségeken lehet.   
Jegyigénylés és részletes információk:   
Tóth Cecília, társadalmi felelősségvállalási referens   
e-mail: [akadalymentesites@mszinhaz.hu](javascript:fm.eMailClicked.raise('akadalymentesites@mszinhaz.hu');)   
Telefonszám: +36 70 903 8955

**g. Programok a Fonóban**

December 3-án egész napos programmal várjuk a kicsiket és nagyokat, hogy közösen készüljünk az Ünnepre. (Sztregova u. 3., Budapest, 1116)   
  
Gyerekelőadással, kézműves-foglalkozással, gyerektáncházzal, hangszerbemutatóval, mesével, előadásokkal, gasztronómiai utazással, koncerttel, táncházzal várják az érdeklődőket a Hagyományok Háza vendégei: a Kuttyomfitty Társulat, a Tázló együttes, a Dűvő, a Csíki család, a Szerényi család, Fábián Éva és Kátai István.   
Egyéb Ünnepváró programjaink és ajánlataink:   
<http://www.hagyomanyokhaza.hu/oldal/12641/>

**h. Meseíró pályázat a sérült emberekért “ISMERJ MEG ÉS FOGADJ EL!” címmel**

A Napos Oldal a Sérült Emberekért Alapítvány és a Katica-Könyv-Műhely, mint Könyvkiadó meseíró pályázatot hirdet azzal a céllal, hogy a fogyatékossággal élő személyek erőt és bátorságot kapjanak, valamint az egészségesen élő emberek érzékennyé váljanak feléjük, befogadóbbá, fogékonyabbá és segítőkészebbé.   
Alapítványi munkánk során a fogyatékossággal élők világát visszük közelebb az emberekhez, így a legkisebbekhez is. A nekik szóló programunkat szeretnénk most a Ti segítségetekkel, mesekönyvvel és bábjátékkal színesíteni.   
Olyan mesék beküldését várjuk, melynek szereplői fogyatékossággal élő „figurák” (mozgássérült, hallássérült, látássérült, vakvezető kutyák, lovak és egyéb állatok szerepe az életükben), életrevalók és optimisták. Fogyatékkal élő szerzők műveit is várjuk, akik mese formájában saját tapasztalatukat megelevenítik. A nyertes mese karaktereit bábelőadás során fogjuk életre kelteni. Írhattok szerepet már meglévő bábjainkra is (lásd honlapunkat: [www.naposoldal.org](http://www.naposoldal.org)), de szívesen bővítjük karaktereinket újakkal is.   
  
Pályázati feltételek

* + Csak is saját írást lehet beküldeni, amely eddig semmilyen formában nem volt publikálva, kiadva.
  + Olyan meséket várunk, melyek fogyatékossággal élő hősökről szólnak. Engedjétek szabadon a fantáziátokat, ragadjatok tollat/billentyűzetet és írjatok mesét arról, mi történik, ha ezúttal fogyatékos hős kerül az események középpontjába!
  + Már megjelent műveket nem áll módunkban fogadni.
  + A beérkező történetre az Alapítvány és a Kiadó jogot formál, a pályázati kiírásban rögzített díjazáson túl a szerzők további díjazásra már nem jogosultak, a pályázaton való részvétellel és műveik beadásával felhatalmazzák a pályázat kiíróit műveik céljaikra történő szabad felhasználására.
  + Terjedelmi korlátok
  + Szerzőként akár 2-3 írással is lehet pályázni, amely legfeljebb 3-6 gépelt oldal lehet, nem több 10.000 karakternél.
  + Elbírálás
  + A legjobb műveket egy hozzáértő bizottság választja ki, amit a Könyvkiadó mesekönyv formában kiad, az Alapítvány bábelőadást készít belőle.
  + A pályaművek beküldése
  + Digitális formában, Word dokumentumban, vagy pdf fájlként, előlappal ellátva, mely tartalmazza a mű címét, szezőjének nevét, korát, lakcímét, e-mail címét, telefonszámát az alábbi e-mail címre: [alapitvany@naposoldal.org](javascript:fm.eMailClicked.raise('alapitvany@naposoldal.org');)  A ”Tárgy” mezőbe a „Meseíró pályázat” jeligét írjátok. A fájl név a szerző nevét tartalmazza.
  + A pályamunkák beküldési határideje   
    Folyamatosan várjuk a műveket, a legkésőbbi beadási határidő: 2017.február 19.   
    Díjazás
  + A legjobb mesékből forgatókönyvet készítünk bábelőadáshoz, melyet országszerte óvodákban és iskolákban mutatunk be.
  + A legsikeresebb műveket a Katica-Könyv-Műhely könyv formájában kiadja, melyek bekerülnek országos könyvterjesztői háló
  + A meseírók művei ismert szerzők meséivel egy mesekönyvbe kerülnek.
  + A megelevenedő mesék legjobb amatőr írói közül kettő két fős balatoni táborozás sorsolunk ki, napi egy meleg étkezé A tábor integrált, ahol halmozottan sérült és tartósan beteg fiatalokkal együtt lehet majd része neki és kísérőjének egy felejthetetlen nyaralásban!
  + A legjobb alkotások írói a Napos Oldal Alapítvány és a Katica-Könyv-Műhely ajándékcsomagját kapják.
  + A mesekönyvet könyvbemutatókon mutatjuk be, ill. online megjelenítjük, valamint felhasználjuk marketing kampányokban, online ill. offline sajtó
  + A nyertesek egy-egy példányt kapnak a kiadott műből.
  + Ha szeretné, minden pályázónak lehetősége lesz eljátszani az általa választott szerepet bábelőadásainkon. A darabok előadásánál a szerző nevét is „reklámozzuk”.
  + Amennyiben a nyertesnek nem áll módjában részt venni a jutalomként felajánlott nyaraláson, nyereményét alapítványi ajándékcsomagra cserélheti.

Kérdések esetén keressétek   
Takács Kata 30/323-70-57   
e-mail: [alapitvany@naposoldal.org](javascript:fm.eMailClicked.raise('alapitvany@naposoldal.org');)   
Scur Katica 20/416-67-99    
[katicascur@gmail.com](javascript:fm.eMailClicked.raise('katicascur@gmail.com');)   
  
Forrás:   
<http://rehabportal.hu/palyazatok/meseiro-palyazat-a-serult-emberekert-ismerj-meg-es-fogadj-el-cimmel>

Összeállították és szerkesztették: az ügyfélszolgálat munkatársai

----------------------------------------

A VGYKE ügyfélszolgálatának elérhetőségei:  
Cím: 1146 Budapest, Hermina út 57. földszint  
Telefon: 06-1/384-5541  
Fax: 06-1/422-0439  
E-mail: [ugyfel@vgyke.com](javascript:fm.eMailClicked.raise('ugyfel@vgyke.com');)  
Félfogadás:  
Hétfő: 08:00-16:00,   
Kedd: 08:00-16:00   
Szerda: 08:00-18:00,   
Csütörtök: 08:00-17:00.   
Péntek 08:00-13.00   
  
A VGYKE weboldalának címe: <http://www.vgyke.com/>  
A VGYKE megtalálható a Facebookon is az alábbi linkre kattintva: <http://www.facebook.com/vgyke>  
A listára az alábbi címre küldhet levelet: [listaadmin@vgyke.com](javascript:fm.eMailClicked.raise('listaadmin@vgyke.com');)  
A levelezési listáról információt itt talál: <http://vgyke.com/mailman/listinfo/hirlevel_vgyke.com> Ha le szeretne iratkozni, küldjön emailt az alábbi címre: [hirlevel-request@vgyke.com](javascript:fm.eMailClicked.raise('hirlevel-request@vgyke.com');)  
Részletes ismertetőt kaphat a beállításokról, ha egy 'help' tartalmú levelet (a tárgyban vagy a törzsben feltüntetve, aposztrófok nélkül) küld a fenti címre.